Diari Oficial de la Generalitat Valenciana


Sumari del DOGV 4368, del 30-10-2002 (2002/11490)

RESOLUCIÓ d'1 d'octubre de 2002, del Servici Territorial d'Indústria i Energia d'Alacant, per la qual s'atorga autorització administrativa a Iberdrola Distribución Eléctrica, SAU per a la construcció de la línia elèctrica a 132 kV, D/Cº, entre el suport núm. 99 de la línia Verger-Teulada-Benidorm i la ST Calp, al terme municipal de Calp (Alacant), s'aprova el seu projecte d'execució i es declara en concret la seua utilitat pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4368

Data del DOGV
:   30-10-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/11364


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ d'1 d'octubre de 2002, del Servici Territorial d'Indústria i Energia d'Alacant, per la qual s'atorga autorització administrativa a Iberdrola Distribución Eléctrica, SAU per a la construcció de la línia elèctrica a 132 kV, D/Cº, entre el suport núm. 99 de la línia Verger-Teulada-Benidorm i la ST Calp, al terme municipal de Calp (Alacant), s'aprova el seu projecte d'execució i es declara en concret la seua utilitat pública. [2002/11805]
  
Vist l'expedient JUEXPR/2001/3, ATLINE/2001/26, incoat en este Servici Territorial d'Indústria i Energia a instància d'Iberdrola Distribución Eléctrica, SAU, relatiu a l'autorització i declaració en concret de la utilitat pública per a la construcció de la línia elèctrica a 132 kV, D/Cº, entre el suport núm. 99 de la línia Verger-Teulada-Benidorm i la ST Calp, a la província d'Alacant.
  
Vist que en el període d'informació pública a què va ser sotmesa la sol·licitud, mitjançant anuncis en el Butlletí Oficial de la Província d'Alacant del dia 4 d'octubre de 2001, en el Diari Oficial de la Generalitat Valenciana del dia 17 d'octubre de 2001 i en el periòdic Información el dia 15 d'agost de 2001 i exposició al tauler d'edictes de l'Ajuntament de Calp, no s'hi presentaren al·legacions.
  
Vist que es tramitaren les preceptives separates als organismes afectats, Ajuntament de Calp, Telefónica, SA, Ministeri de Foment i Ferrocarrils de la Generalitat Valenciana per a la seua consulta, els dits organismes emeteren les corresponents condicions tècniques.
  
Atés que la sol·licitud d'autorització i declaració en concret de la utilitat pública ha seguit els tràmits establits en el títol VII del Reial Decret 1.955/2000, d'1 de desembre (BOE de 27 de desembre de 2000), pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental.
  
Atés que amb data 6 de juny de 2002, la Conselleria de Medi Ambient formulà la declaració d'impacte ambiental i les prescripcions que es recullen en la part dispositiva de la present resolució.
  
Atés que no es complix cap dels supòsits establits en la Llei 54/1997, del Sector Elèctric, de 27 de novembre de 1997 (BOE de 28 de novembre de 1997), en l'article 40, per a la denegació de l'autorització.
  
Este Servici Territorial d'Indústria i Energia resol:
  
Primer
  
Autoritzar administrativament la instal·lació elèctrica les característiques principals de la qual són:
  
- Titular: Iberdrola Distribución Eléctrica, SAU.
  
- Emplaçament: terme municipal de Calp.
  
- Característiques principals:
  
Línia aèria de doble circuit entre el suport núm. 99 de la línia Verger-Teulada-Benidorm i la subestació de Calp.
  
Tensió: 132 kV.
  
Longitud: 0,204 km de doble circuit.
  
Nre. de suports: 2 metàl·lics.
  
Conductors: cables d'alumini acer de 281,1 mm² de secció, tipus Hawk.
  
Aïllament: cadena de composite tipus U120AB132.
  
Origen i final: origen en el suport núm. 99 de la línia Verger-Teulada-Benidorm, autoritzada pel Ministeri d'Indústria el 17 de juny de 1972, i final en el suport núm. 1 de la subestació de Calp.
  
La línia està formada per dues alineacions que són:
  
- Alineació núm. 1: té una longitud de 0,146 km. Arranca en el suport núm. 99 de la línia Verger-Teulada-Benidorm un angle de 265,32 g amb l'alineació anterior, acaba en el suport núm. 1. Circula pel terme municipal de Calp.
  
- Alineació núm. 2: té una longitud de 0,058 km. Arranca amb el suport núm. 1 formant un angle de 164,076 g amb l'alineació anterior. Acaba en el pòrtic de ST Calp, circula pel terme municipal de Calp.
  
Segon
  
Aprovar el projecte d'execució de la instal·lació elèctrica que s'autoritza, d'acord amb el Reial Decret 1.955/2000, que se sotmet a les següents condicions:
  
Les obres hauran de realitzar-se d'acord amb el projecte presentat.
  
El termini de posada en marxa serà de sis mesos comptats a partir de la notificació de la present resolució.
  
El titular donarà compte de l'acabament de les obres al Servici Territorial d'Indústria i Energia d'Alacant, a efectes de reconeixement definitiu i extensió de l'autorització d'explotació.
  
L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
Condicions d'orde mediambiental:
  
Es procedirà a la senyalització dels cables de terra mitjançant la instal·lació de salvaocells en ambdós conductors. Els elements que s'utilitzaran seran tires en ?X- de 5x35 o espirals de 30 cm de diàmetre i 1 m de longitud. Es disposaran a portell cada 10 metres.
  
Per a la instal·lació dels suports no s'obriran accessos. Una vegada finalitzada l'obra, es procedirà a la recollida dels materials sobrers i el seu trasllats a un abocador autoritzat. Es tindrà en compte en la instal·lació dels suports que no s'ha d'afectar cap exemplar arbori de vegetació forestal ni en la fase de fonamentació ni en la franja de seguretat. Es restauraran totes les zones que hagen sigut alterades per l'execució del projecte.
  
Es realitzarà un seguiment al llarg de la línia en un corredor de 100 metres a ambdós costats dels suports a fi de garantir l'efectivitat de les mesures correctores aplicades per a evitar afecció sobre les aus, o la necessitat d'aplicar altres mesures. El seguiment s'efectuarà dues vegades a l'any.
  
Si del desenvolupament de les obres s'observaren restes d'interés per al patrimoni artístic, històric, etnològic, etc., es comunicarà de forma immediata a la Direcció General de Patrimoni Artístic de la Conselleria de Cultura, Educació i Ciència.
  
Es presentarà en la Direcció General de Planificació i Gestió del Medi l'aplicació de les mesures correctores i el resultat del seguiment efectuat en l'entorn de la línia, mitjançant informe i reportatge fotogràfic, passats els tres primers mesos de l'acabament de les obres.
  
Compliment de les mesures protectores i correctores exigides a la subestació transformadora mitjançant declaració d'impacte ambiental i l'Ajuntament de Calp.
  
Tercer
  
Declarar en concret la utilitat pública de la instal·lació elèctrica que s'autoritza als efectes assenyalats en el títol IX de la Llei 54/1997, de 27 de desembre, del Sector Elèctric, sobre expropiació i servitud.
  
La declaració concreta d'utilitat pública de les instal·lacions porta implícita la necessitat d'ocupació dels béns i drets afectats i n'originarà la urgent ocupació. Els indicats béns i drets són els que s'assenyalen en l'annex adjunt.
  
Contra la present resolució, que no posa fi a la via administrativa, es podrà presentar recurs d'alçada davant la Direcció General d'Indústria i Energia (c/Colom, 32 € 46547 València), en el termini d'un mes, comptat a partir de l'endemà de la publicació del present anunci en el Diari Oficial de la Generalitat Valenciana, de conformitat amb el que s'ha disposat en els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Alacant, 1 d'octubre de 2002.- El director territorial: Clemente Vergara Trujillo.
  
Conselleria de Agricultura, Pesca y Alimentación